નામદાર સુપ્રીમ કોર્ટે રજૂ થયેલ દસ્તાવેજો તેમજ પક્ષકારો તરફે રજૂ થયેલી રજૂઆતો ધ્યાને લઈ તેવું તારણ આપ્યું કે, નામદાર હાઈકોર્ટે વાદગ્રસ્ત તમામ મિલકતોમાં મજકુર અન્ય સહમાલિકનો અડધો હિસ્સો હોવાનું તારણ આપેલ છે, તે યોગ્ય છે અને મજકુર અન્ય સહમાલિકના, ભાઈ તરફથી વેચાણ આપવામાં આવેલ પોતે ધારણ કરેલા વણવહેંચાયેલા અડધા હિસ્સાવાળી જમીનથી વધારાના હિસ્સાની મિલકતનું વેચાણ કરવા યા કબજો સુપરત કરવા, ત્યાં સુધી હક્કદાર થતાં નથી કે, જ્યાં સુધી યોગ્ય કોર્ટ દ્વારા સદરહુ મિલકતનું વિભાજન કરવામાં ન આવે.